Vazirlar Mahkamasining “2015-yilda respublikani ijtimoiy-iqtisodiy rivojlantirish yakunlari va iqtisodiyotni yanada isloh qilishni chuqurlashtirish, tarkibiy o‘zgartirishlar va modernizatsiyalash bo‘yicha 2016-yilgi iqtisodiy dasturning eng muhim ust

O‘zbekiston Respublikasi Konstitutsiyasining 98-moddasiga muvofiq O‘zbekiston Respublikasi Vazirlar Mahkamasi tomonidan taqdim etilgan “2015-yilda respublikani ijtimoiy-iqtisodiy rivojlantirish yakunlari va iqtisodiyotni yanada isloh qilishni chuqurlashtirish, tarkibiy o‘zgartirishlar va modernizatsiyalash bo‘yicha 2016-yilgi iqtisodiy dasturning eng muhim ustuvor vazifalari to‘g‘risida”gi ma’ruza materiallarini ko‘rib chiqib, O‘zbekiston Respublikasi Oliy Majlisi Senatining Kengashi qaror qiladi:
 1. 2015-yilda mamlakatni ijtimoiy-iqtisodiy rivojlantirish yakunlari O‘zbekiston Respublikasi Vazirlar Mahkamasining 2016-yil 15-yanvardagi kengaytirilgan majlisida O‘zbekiston Respublikasi Oliy Majlisi Senati Kengashi a’zolari ishtirokida ko‘rib chiqilganligi, unda O‘zbekiston Respublikasi Prezidenti I.A. Karimov tomonidan erishilgan natijalarning tanqidiy tahlili bilan bir qatorda iqtisodiyotni isloh qilishni, tarkibiy o‘zgartirishlarni yanada chuqurlashtirish va modernizatsiyalash bo‘yicha 2016-yilga mo‘ljallangan iqtisodiy dasturning eng muhim ustuvor vazifalari belgilab berilganligi ma’lumot uchun qabul qilinsin. 
 2. O‘zbekiston Respublikasi Vazirlar Mahkamasi O‘zbekiston Respublikasi Prezidenti I.A. Karimovning 2016-yil 15-yanvar kuni Vazirlar Mahkamasining majlisidagi “Bosh maqsadimiz — mavjud qiyinchiliklarga qaramasdan, olib borayotgan islohotlarni, iqtisodiyotimizda tarkibiy o‘zgarishlarni izchil davom ettirish, xususiy mulkchilik, kichik biznes va tadbirkorlikka yanada keng yo‘l ochib berish hisobidan oldinga yurishdir” ma’ruzasida belgilab berilgan 2016-yilga mo‘ljallangan iqtisodiy dasturning eng muhim ustuvor vazifalarini ro‘yobga chiqarilishini va so‘zsiz amalga oshirilishini ta’minlasin.
 3. Senat qo‘mitalari o‘z faoliyatlarida mamlakatni ijtimoiy-iqtisodiy rivojlantirishning 2016-yilga mo‘ljallangan eng muhim ustuvor vazifalari amalga oshirilishi ustidan samarali nazoratni ta’minlashga doir zarur chora-tadbirlarni ko‘rsin.
 4. Mazkur Qaror O‘zbekiston Respublikasi Oliy Majlisi Senatining navbatdagi yalpi majlisi tasdig‘iga kiritilsin.